Na temelju članka 30. Statuta Općine Sveti Ivan Žabno („Službeni glasnik Koprivničko-križevačke županije“ broj 10/13. i 2/18), Općinsko vijeće Općine Sveti Ivan Žabno na 10. sjednici održanoj 3. rujna 2018. donijelo je

**O D L U K U**

**o davanju suglasnosti za provedbu ulaganja u Općini Sveti Ivan Žabno**

I.

Ovom Odlukom daje se suglasnost poduzeću Vodne usluge d.o.o. za provedbu ulaganja na području Općine Sveti Ivan Žabno za ulaganje u „Vodospremu Trema“.

II.

Ulaganje iz točke I. ove Odluke planira se prijaviti na natječaj Program ruralnog razvoja RH za razdoblje 2014.-2020., Mjera 07, Podmjera 7.2, tip operacije 7.2.1. „Ulaganje u građenje javnih sustava za vodoopskrbu, odvodnju i pročišćavanje otpadnih voda.“

III.

Ova suglasnost daje se na temelju dokumenta Prilog uz suglasnost predstavničkog tijela jedinice lokalne samouprave za provedbu ulaganja na području jedinice lokalne samouprave –Opis projekta, koji čini sastavni dio ove Odluke.

IV.

Ova suglasnost izdaje se u svrhu prijave ulaganja navedenog u točki I. ove Odluke na natječaj za Mjeru 07, Podmjeru 7.2., tip operacije 7.2.1. Programa ruralnog razvoja RH za razdoblje 2014.-2020.

V.

Ova Odluka stupa na snagu prvog dana od dana donošenja, a objavit će se na mrežnim stranicama Općine Sveti Ivan Žabno.

KLASA: 361-02/18-01/02

URBROJ: 2137/19-01/1-18-1

Sveti Ivan Žabno, 3. rujna 2018.

PREDSJEDNIK:

Krešimir Habijanec